  Майя Бывальцева Ижкарын Киров нимо урамлэсь карысь потон палзэ Вормонлы 30 ар урамысен Песочной урамозь люкетсэ тупатъязы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортэ. Ӧнерчиослэсь сюреслэсь изъянмем шобретсэ утялтӥзы, тужгес урод интыоссэ тупатъязы, асфальтобетонлэсь ӵошкытатӥсь но вылӥ сӥосты вӧлдӥзы, 8 колодчаосты ӝутӥзы. Со сяна, «Гурт возёс академия» но «Киров нимо парк» трамвай дугдылонниосты умоятӥзы. Киров нимо урамлэсь люкетсэ Росси азьмуртэн Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектос чотын тупатъязы. Со 13-тӥез йылпумъям объект. Ижкарын оглом 27 урамъёсты выльдозы.  Тегъёс: Авто Ижкар Удмуртия сюресъёс тупатъянужъёс  